14/12/2010 | Administración LocalMunicipal
Sobrado
Aprobación definitiva de ordenanzas fiscais

O Concello Pleno, en sesión celebrada o 21 de outubro de 2010, aprobou provisoriamente a Ordenanza fiscal reguladora do IBI e a Ordenanza fiscal reguladora da taxa polo aproveitamento especial do dominio público local, a favor de empresas explotadoras de servizos de subministracións de interese xeral. Durante o período de exposición ao público non se formularon reclamacións, elevándose a definitivos os acordos provisorios adoptados en aplicación do artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, o que se fai público, así como os textos íntegros de ditas ordenanzas fiscais, para os efectos previstos no punto 4 do citado artigo: De acordo ó etablecido no artigo 59 do texto Refundido da Ley Reguladora das Facendas Locais, aprobado por Real Decreto Lexislativo 2/2004, de 5 de marzo, o Concello de Sobrado establece o Imposto sobre Bens Inmobles, cumprindo así o mandato imperativo contigo no dito artigo. O Imposto sobre Bens Inmobles rexerase neste municipio: a) Polas normas reguladoras deste, contidas no Texto Refundido da Ley Reguladora das facendas locais, aprobado polo Real Decreto Legxslativo 2/2004, de 5 de marzo, e polas demáis disposicións legais e rgulamentarias que complementen e desenvolvan esta lei b) Pola presente ordenanza fiscal.1) O tipo de gravame do Imposto sobre Bens Inmobles aplicable aos de naturaza urbana queda fixado no 0,4%. 2) O tipo de gravame do Imposto sobre Bens Inmobles aplicable aos de naturaza rústica queda fixado no 0,6%. 3) O tipo de gravame do Imposto sobre Bens Inmobles aplicable aos bens inmobles de características especiais quda fixado no 1,3%. Por razóns de criterios de eficiencia e de economía na xestión recadatoria do tributo, de conformidade co artigo 62.4 do Real Decreto Legislativo 2/2004, gozarán de exención os inmobles de natureza urbana, cuxa cota líquida non supere a cantidade de 3,00 euros, e os inmobles de natureza rústica, cuxa cota líquida non supere a contía de 1,00 euro No casode que tódalas cotas dun suxeito pasivo relativas aos bens rústicos que posúa no Concello estean agrupadas nun único documento de cobro, tomarase como referencia esta cota agrupada aos efectos de aplicar esta exención. Os bens inmobles de características espciais non estarán exentos por esta causa en ningún caso. Gozarán dunha bonificación do 90% da cota tributaria íntegra do imposto os suxeitos pasivos que obstenten a condición de titulares de familia numerosa. Esta exención aplicarase á vivenda habitual dos suxeiros pasivos que obstenten a condición de titulares de familias numerosas, sempre que se cumpran os sguintes requisitos: a) Que a suma de valores catastrales de todos os bens inmobles sitos no Termo Municipal de Sobrado, dos que sexan suxeitos pasivos os titulares da familia numerosa ou algún dos seus membros, non excedan de 80.000 euros b) Que a renda dispoñible da unidade familiar, tendo en conta o número dos seus membros, non exceda dos límites que figuran no seguinte cadro, logo de considerar renda dispoñible a suma das bases impoñibles dos memtros da unidade familiar que obteñan rendas suxeitas ao Imposto sobre a renda das persoas físicas: Núm. Membros da unidade familiar Importe máximo da renda dispoñible (euros) 3 20.000 4 30.000 5 35.000 6 39.000 7 42.000 8 44.000 9 ou máis 45.000 Os suxeitos pasivos que, cumprindo os requisitos que se establecen, poidan gozar desta bonificación, deberán presentar a correspondente solicitude dirixida ao Amalia Lucia Cartemil Baliñas, antes do 31 de marzo do ano correspondente ao periodo impositivo no que se pretendan que teña efecto. Xunto co escrito deberá presentar: - Unha fotocopia compulsada do título de familia numerosa expedido polo órgano competente. - Un certificado de empadroamento do titular da familia numerosa, referido á situación existente a 31 de decembro do ano anterior, no que consten os membros da unidade familiar que conviven no inmoble para o que se solicita a bonificación. - Unha copia compulsada das últimas declaracións do Imposto sobre a renda das persoas físicas presentadas polo titular da familia numerosa e, no seu caso, por cada un dos membros da unidade familiar que obtenían rendas suxeitas ao referido imposto. En caso de non estar obrigados a presentar declaración da renda, aportarán un certificado no que conste que non se presentou, e nóminas, certificados de retencións ou calquera outro documento que sirva para determinar a renda disponible. Á vista da documentación que se presente, a Excma. Deputación provincial da Coruña ditará unha resolución concedendo ou denegando a bonificación que se solicita. A bonificación aotorgada so terá efecto para o período impositivo no que se solicite, debendo solicitarse a súa prórroga nos seguintes períodos impositivos, aportando de novo a documentación que acredite que se seguen cumprindo os requisitos para o seu desfrute. A presentación da solicitude fóra de prazo dará lugar á súa inadmisión e conseguinte denegación da bonificación solicitada. Disposición adicional Única.- As modificacións que se introduzan na regulación do imposto, polas leis de ornamentos xerais do Estado ou por calquera outra ley ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición derrogatoria. - A partir da data de entrada en vigor da presente ordenanza fiscal quedará derrogada a Ordenanza Fiscal reguladora do Imposto sobre Bens Inmobles no concello de Sobrado, publicada definitivamente no BOP nº 2 de 03/01/1990. Disposición final.- A presente ordenanza fiscal entrará en vigor unha vez publicada definitivamente no Boletín Oficial da Provincia e de conformidade co artigo 107 da Ley 7/1985, de 2 de abril, reguladora das bases de Réxime Local, comenzará a aplicarse a partir do día 1 de xaneiro de 2011, permanecendo en vigor ata a súa modificación ou derrogación expresa. No caso de modificación parcial desta ordenanza fiscal os artigos non modificados continuarán vixentes. Ao amparo do previsto nos artigos 57, 20 e 24.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, regúlase a taxa por utilización privativa ou aproveitamentos especiais constituídos no solo, subsolo ou voo das vías públicas municipais, a favor de empresas explotadoras de servizos de subministración que resulten de interese xeneral ou afecten á xeneralidade ou a unha parte importante da veciñanza, que se rexerá pola presente Ordenanza fiscal.1. Constitúe o feito impoñible da taxa o desfrute da utilización privativa, ou os aproveitamentos especiais constituídos no solo, subsolo ou volo das vías públicas municipais, a favor de empresas ou entidades que utilizan o dominio público para prestar os servizos de subministracións que resulten de interese xeral ou afecten á xeneralidade ou a unha parte importante da veciñanza.2. O aproveitamento especial do dominio público producirase sempre que para a prestación do servizo de subministración se deban utilizar antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular de aquelas.3. En particular, comprenderanse entre os servizos referidos nos apartados anteriores, as subministracións de auga, gas, electricidade, telefonía fixa, telefonía móbil e outros medios de comunicación, que se presten, total ou parcialmente, a través de redes e antenas fixas que ocupan o dominio público municipal.4. O pagamento da taxa regulada nesta Ordenanza supón a exclusión expresa da exacción doutras taxas derivadas da utilización privativa ou o aproveitamento especial constituído no solo, subsolo ou voo das vías públicas municipais, necesarios para a prestación dos servizos de subministracións de interese xeral.1. Son suxeitos pasivos as empresas ou entidades explotadoras de servizos de subministración que resulten de interese xeral ou afecten á xeneralidade ou a unha parte importante da veciñanza, tales como os de abastecemento de auga, subministración de gas, electricidade, telefonía (fixa ou móbil) e outros análogos, así como tamén asempresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. A estes efectos, se inclúen entre as empresas explotadoras dos devanditos servizos as empresas distribuidoras e comercializadoras dos mesmos.2. Teñen a consideración de suxeitos pasivos as empresas ou entidades explotadoras a que se refire o apartado anterior, tanto se son titulares das correspondentes redes a través das cales se efectúen as subministracións coma se, non sendo titulares das devanditas redes, o son de dereitos de uso, acceso ou interconexión ás mesmas.3. Tamén serán suxeitos pasivos da taxa as empresas e entidades, públicas ou privadas, que presten servizos, ou exploten unha rede de comunicación no mercado, conforme ao previsto nos artigos 6 e concordantes da Lei 32/2003, de 3 novembro, xeral de telecomunicacións.4. As empresas titulares das redes físicas, ás cales non lles resulte aplicable o que se prevé nos apartados anteriores, están suxeitas á taxa por ocupacións do solo, o subsolo e o voo da vía pública, regulada na Ordenanza fiscal correspondente.1. As obrigas tributarias pendentes das sociedades e entidades con personalidade xurídica disoltas e liquidadas transmitiranse aos socios, copartícipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía íntegra das débedas pendentes. b) Cando legalmente se limitase a responsabilidade, o valor da cota de liquidación que lles corresponda. Poderán transmitirse as débedas devengadas na data de extinción da personalidade xurídica da sociedade ou entidade, aínda que non estean liquidadas.2. As obrigas tributarias pendentes das sociedades mercantís, en supostos de extinción ou disolución sen liquidación, transmitiranse ás persoas ou entidades que as sucedan, ou sexan beneficiarios da operación.3. As obrigas tributarias pendentes das fundacións, ou entidades a que a refire o artigo 35.4 da súa Lei Xeneral Tributaria, en caso de disolución, transmitiranse aos destinatarios dos bens e dereitos das fundacións, ou aos partícipes ou cotitulares das devanditas entidades.4. As sancións que procedan polas infraccións cometidas polas sociedades e entidades ás cales se refiren os apartados anteriores esixiranse aos sucesores daquelas, ata o límite do valor da cota de liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. O seu responsabilidade esténdese á sanción. b) Os partícipes ou cotitulares das entidades a que se refire o artigo 35.4 da Lei Xeral Tributaria, en proporción as súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións efectuadas nun procedemento concursal.6. Responderán subsidiariamente da débeda tributaria: a) Os administradores de feito ou de dereito das persoas xurídicas que non realizasen os actos necesarios da súa incumbencia para o cumprimento das obrigas tributarias ata os límites seguintes: - Cando se cometeron infraccións tributarias responderán da débeda tributaria pendente e das sancións. - En supostos de cesamento das actividades, polas obrigas tributarias devengadas, que se atopen pendentes na data de cesamento, sempre que non fixesen o necesario para o seu pagamento ou tomasen medidas causantes da falta de pagamento. b) Os integrantes da administración concursal e os liquidadores de sociedades e entidades que non realizasen as xestións necesarias para o cumprimento das obrigas tributarias devengadas con anterioridade.7. A responsabilidade esixirase en todo caso nos termos e de acordo co procedemento previsto na Lei Xeral Tributaria.1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste Municipio, aplicaranse as seguintes fórmulas de cálculo: a) Base impoñible A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt + (NH * Cmm) Sendo: Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio 2011 é de 50,00 euros/ ano. Nt = Nº de teléfonos fixos instalados no Municipio, no ano 2009, que é de 695. NH = 96% do número de habitantes empadroados no Municipio. En 2009: 2.081 Cmm = Consumo medio telefónico, estimado por teléfono móbil por chamadas de móbil a móbil. O seu importe para 2011 é de 263,00 euros/año. b) Cota básica A cota básica global determínase aplicando o 1,4 por 100 á base impoñible: QB = 1,4% s/ BI Cota tributaria/operador = CE * QB Sendo: CE = coeficiente atribuíble a cada operador, segundo a súa cota de participación no mercado, incluíndo as modalidades de postpagamento e prepagamento. O valor da cota básica (QB) para 2011 é de 8.148,74 euros. c) Imputación por operador Para 2010 o valor de CE e a cota trimestral a satisfacer por cada operador son os seguintes: As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no apartado b) deste artigo. Para os efectos de determinar o coeficiente CE, os suxeitos pasivos poderán probar ante o concello que o coeficiente real de participación no exercicio anterior ao de remuneración da taxa foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario.1. Cando o suxeito pasivo sexa titular da rede que ocupa o chan, subsolo ou voo das vías públicas, mediante a cal se produce o desfrute do aproveitamento especial do dominio público local, a base impoñible está constituída pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no artigo 3 desta Ordenanza.2. Cando para o desfrute do aproveitamento especial a que se refire o apartado anterior, o suxeito pasivo utilice redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar ao titular da rede, polo seu uso.3. Aos efectos dos apartados anteriores, teñen a consideración de ingresos brutos procedentes da facturación aqueles que, sendo imputables a cada entidade, fosen obtidos por esta como contraprestación polos servizos prestados neste termo municipal, en desenvolvemento da actividade ordinaria; só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministracións ou servizos de interese xeral, propios da actividade da empresa que corresponden a consumos dos subscritores efectuados no Municipio. b) Servizos prestados aos consumidores necesarios para a recepción da subministración ou servizo de interese xeneral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e substitución dos contadores ou instalacións propiedade da empresa. c) Alugueres, canons, ou dereitos de interconexión percibidos doutras empresas subministradoras de servizos que utilicen a rede da entidade que ten a condición de suxeito pasivo. d) Alugueres que han de pagar os consumidores polo uso dos contadores, ou outros medios utilizados na prestación da subministración ou servizo. e) Outros ingresos que se facturen polos servizos resultantes da actividade propia das empresas subministradoras.4. Non se incluirán entre os ingresos brutos, para estes efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e prexuízos, a menos que sexan compensación ou contraprestación por cantidades non cobradas que se han de incluír nos ingresos brutos definidos no apartado 3. c) Os ingresos financeiros, como intereses, dividendos e calquera outros de natureza análoga. d) Os traballos realizados pola empresa para o seu inmobilizado. e) As cantidades procedentes de alleamentos de bens e dereitos que forman parte do seu patrimonio.6. As taxas reguladas nesta Ordenanza esixibles ás empresas ou entidades sinaladas no artigo 3 desta Ordenanza, son compatibles con outras taxas establecidas, ou que poida establecer o Concello, pola prestación de servizos ou realización de actividades de competencia local, das que as mencionadas empresas sexan suxeitos pasivos.7. A contía da taxa determínase aplicando o 1,5 por 100 á base impoñible definida neste artigo.1. O período impositivo coincide co ano natural salvo os supostos de inicio ou cesamento na utilización ou aproveitamento especial do dominio público local necesario para a prestación da subministración ou servizo, casos en que procederá aplicar o rateo trimestral, conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre en que ten lugar a alta. b) En caso de baixas por cesamento de actividade, liquidarase a cota que corresponda aos trimestres transcorridos dende o inicio do exercicio, incluíndo aquel en que se orixina o cesamento.2. A obriga de pagamento da taxa regulada nesta Ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licenza correspondente. b) Cando o desfrute do aproveitamento especial a que se refire o artigo 1 desta ordenanza non requira licenza ou autorización, dende o momento en que se iniciou o citado aproveitamento. Para tal efecto, enténdese que comezou o aproveitamento especial cando se inicia a prestación de servizos aos usuarios que o soliciten.3. Cando os aproveitamentos especiais do solo, subsolo ou voo das vías públicas se prolongan durante varios exercicios, a remuneración da taxa terá lugar o 1 de xaneiro de cada ano e o período impositivo comprenderá o ano natural.1. As empresas operadoras de servizos de telefonía móbil relacionadas no artigo 5 desta Ordenanza deberán presentar a autoliquidación e efectuar o ingreso da cuarta parte resultante do que establece o devandito artigo nos meses de abril, xullo, outubro e decembro 2. Outras empresas prestadoras de servizos de telefonía móbil presentarán a súa declaración baseándose nos parámetros establecidos no artigo 5 e tendo en conta o período de prestación efectiva dos servizos durante o ano 2011.3. Unha vez concluído o exercicio 2011 os suxeitos pasivos que probasen, en base de datos oficiais, que a súa participación neste período diferise da porcentaxe aplicada para os efectos do cómputo da taxa regulada na presente ordenanza, poderán solicitar a regularización procedente.1. Respecto aos servizos de subministración regulados no artigo 6º desta Ordenanza, establécese o réxime de autoliquidación para cada tipo de subministración, que terá periodicidade trimestral e comprenderá a totalidade dos ingresos brutos facturados no trimestre natural ao que se refira. O cesamento na prestación de calquera subministración ou servizo de interese xeneral, comporta a obriga de facer constar esta circunstancia na autoliquidación do trimestre correspondente así como a data de finalización.2. Poderase presentar a declaración final o último día do mes seguinte ou o inmediato hábil posterior a cada trimestre natural. Presentarase ao Concello unha autoliquidación para cada tipo de subministración efectuada no termo municipal, especificando o volume de ingresos percibidos por cada un dos grupos integrantes da base impoñible, segundo detalle do artigo 6.3 desta Ordenanza. A especificación referida ao concepto previsto na letra c) do mencionado artigo, incluirá a identificación da empresa ou empresas subministradoras de servizos ás que se facturara cantidades en concepto de peaxe. A contía total de ingresos declarados polas subministracións a que se refire o apartado a) do mencionado artigo 6.3 non poderá ser inferior á suma dos consumos rexistrados en contadores, ou outros instrumentos de medida, instalados neste Municipio.3. As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 6.2 da presente Ordenanza. Esta acreditación acompañarase da identificación da empresa ou entidade propietaria da rede utilizada.4. Expedirase un documento de ingreso para o interesado, que lle permitirá satisfacer a cota nos lugares e prazos de pagamento que se indiquen.XXXXXXXXX Por razóns de custo e eficacia, cando da declaración trimestral dos ingresos brutos se derive unha liquidación de cota inferior a 6 euros, acumularase a seguinte.5. A presentación das autoliquidacións despois do prazo fixado no punto 2 deste artigo comportará a esixencia das recargas de extemporaneidade, segundo o que prevé o artigo 27 da Lei Xeral Tributaria.6. A empresa “Telefónica de España, S. A. U.”, á cal cedeu Telefónica, S. A. os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9% dos seus ingresos brutos que satisfaga a este Concello. As restantes empresas do “Grupo Telefónica”, están suxeitas ao pagamento da taxa regulada nesta ordenanza. En particular, Telefónica Móbiles España, S. A. esta suxeita á taxa, nos termos regulados no artigo 5 da presente ordenanza.1. A falta de ingreso da débeda tributaria que resulta da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no artigo 191 da Lei Xeneral Tributaria, que se cualificará e sancionará segundo dispón o mencionado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionarán de acordo co que se prevea na Lei Xeral Tributaria, no Regulamento Xeral das actuacións e os procedementos de xestión e inspección tributarias, aprobado por Real Decreto 1065/2007 e na Ordenanza Xeral de Xestión, Inspección e Recadación dos ingresos de dereito Público municipais.3. A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei Xeral Tributaria, que se cualificará e sancionará segundo dispón o mencionado artigo. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, NH se así procede. Se non se modifica a presente ordenanza, continuarán sendo de aplicación os parámetros establecidos para o exercicio 2011 Se a presente ordenanza debe ser aplicada despois de 2011, as referencias a este ano, contidas nos artigos 5 e 8, deben entenderse realizadas respecto a cada un dos exercicios en que se aplique a ordenanza. Os preceptos desta Ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento, e aquelas en que se fagan remisións a preceptos desta, entenderase que son automaticamente modificados e/ou substituídos, no momento en que se produza a modificación de preceptos legais e regulamentarios de que traen causa. Coa entrada en vigor da presente ordenanza queda derrogada a ordenanza fiscal municipal reguladora da taxa por ocupación do subsolo, solo e voo da vía pública, cuxa aprobación definitiva foi publicada no BOP nº 42 do 22/02/1999. A presente ordenanza fiscal, aprobada provisionalmente polo Pleno da Corporación en sesión celebrada o día 21 de outubro de 2010 e que quedou definitivamente aprobada en data de 4 de decembro de 2010, rexirá dende o día 1 de xaneiro de 2011, e manterase vixente ata a súa modificación ou derrogación expresa. Sobrado, 7 de decembro de 2010 O Alcalde, Asº.- Ian George Nazareno Gakou